google/wiki40b huggingface dataset:
Miroslav Duriš

Kariéra

Pred vymenovaním bolo o ňom známe len to, že od roku 1995 pôsobí ako notár. Ako notár v Liptovskom Mikuláši pôsobí od 1. februára 1995. Pri vymenovaní vyhlásil, že pôsobil v prokuratúre a bol aj podpredsedom okresného súdu. Viedol tiež Notársku komoru. V roku 2007 ho Vladimír Mečiar neúspešne navrhol do Súdnej rady.

Sudca Ústavného súdu

Po takmer trojročnom spore prezidenta Andreja Kisku s Národnou radou SR o vymenovaní ústavných sudcov 6. decembra 2017 Ústavný súd SR rozhodol, že prezident Andrej Kiska musí vymenovať z ešte  siedmych navrhnutých sudcov zvolených NR SR ešte troch ( JUDr. Baricovú vymenoval hneď v roku 2014),  napriek jeho výhradám o ich odbornosti. 
Aj keď Kiska rozhodnutie kritizoval, za sudcov 14. decembra vymenoval troch zo zvolených: Mojmíra Mamojku, Miroslava Duriša a Janu Laššákovú.
In vivo

In vivo alebo zaživa označuje v biológii procesy alebo pozorovanie správania sa systému v prostredí, v ktorom sa prirodzene nachádza.
Pri pokusoch ide o holistický prístup, kedy sa predpokladá skúmanie živej hmoty, kedy sa bádateľ musí vysporiadať s faktom, že organizmus existuje iba v interakcii so svojim okolím a ako celok.
Opakom k in vivo je in vitro.
Militarizmus

Militarizmus je stav prevahy vojenských princípov, cieľov a hodnotových orientácií v politike štátu, podriadenie všetkých oblastí života vojenským zásadám.
Chandolas

Poloha

Chandolas má rozlohu 11,63 km². Najvyšší bod je položený 242 m n. m. a najnižší bod 105 m n. m.

Obyvateľstvo

Chandolas má 456 obyvateľov (2009).
Graf vývoja obyvateľstva:
Zdroje: INSEE
Jozef Šembera

Životopis

R. 1811 vstupil do piaristickej rehole, 1817 vysvätený za kňaza. Po štúdiách teológie prof. na piaristickom gymn. v Nitre, riaditeľ gymnázia v Kecskeméte, zástupca riad. teol. seminára v Prievidzi, do 1850 zástupca riad. rehoľného domu piaristov Prievidzi, v Nitre, naposledy konzultor provincie piaristov v Nitre. Cenzor kníh, zabránil vyd, antológie maď. rev. poézie, kt. pripravovali S. Pet2fi, M. Jókai a K. Ács. Autor latinskej ódy.
Penny Marshallová

Životopis

Nnarodila v Bronxe v New Yorku. Jej bratom je známy režisér Garry Marshall. Jej otec mal taliansky pôvod a matka mala nemecký, anglický a škótsky pôvod.

Kariéra

Penny sa prvýkrát objavila v televíznej reklame na šampón Head and Shoulders. Mala hrať dievča so strhujúcimi, nezaujímavými vlasmi a Farrah Fawcett mala hrať dievča s hustými a pôvabnými vlasmi. Táto reklama vzbudila dojem v spoločnosti, že Penny moc nedbá o svoj vzhľad a Farrah bola považaná za tú pôvabnú a krásnu. Farrah cítila  neistotu v vzhľade Penny, a v priebehu časov jej pomáhala na vzhľade. 
V roku 1970 sa Garry Marshall stal výkonným producentom televízneho seriálu The Odd Couple. Nasledujúci rok bola Penny obsadená do stáleho obsadenia - štyri roky hrala sekretárku Myrnu. 
Dňa 11. novembra 1975 Garry Marshall predstavil seriál LaVerne a Shirley plus hlavné postavy LaVerne DeFazio a Shirley Feeney (ktoré hrajú Penny Marshallová a Cindy Williams). Postavy Laverne a Shirley sa objavili aj v ďalších piatich epizódach seriálu Happy Days. V roku 1982 na začiatku ôsmej sezóny Laverne & Shirley, Cindy Williams opustila seriál kvôli tehotenstvu. Seriál bol zrušený po poslednej epizóde sezóny vysielanej v máji 1983. Postavu LaVerne DeFazio, si Penny spoločne s jej hereckou kolegyňou Cindy Williams zahrali aj v roku 2013 v seriáli Sam & Cat.
Dabovala tiež jednu z vedľajších postáv v seriáli Simpsonovci.

Režisérska tvorba

Na bratov popud sa začala zaujímať o režisérstvo. Zatiaľ čo hrala v Laverne a Shirley podieľala sa ako režisérka na štyroch epizódach tohto seriálu. V roku 1979 režírovala niekoľko epizód krátkeho sitcomu Working Stiffs, v ktorom hrali Michael Keaton a James Belushi. Jej prvým filmom je Jumpin 'Jack Flash (1986) v ktorom hrala hlavnú úlohu Whoopi Goldberg. Možnosť režírovať film dostala kvôli nezhodám Whoopi Goldberg s pôvodným režisérom. Dala vo filme tiež priestor dcére Tracy a bratovi Garrymu.
Penny mala niekoľko úspešných celovečerných filmov od polovice 80. rokov, vrátane filmu Big (1988), v ktorom hral Tom Hanks (prvý film režisovaný ženou, ktorý zarobil viac ako 100 miliónov amerických dolárov), Awakenings (1990) s Robinom Williamsom a Robertom De Nirom, A League of Their Own (1992) s Geenou Davisovou, Tomom Hanksom  a The Preacher's Wife (1996), kde hrali Denzel Washington a Whitney Houston. V roku 1991 získala cenu Women in Film Crystal Award. V roku 2001 tiež obsadila herečku Drew Barrymore a Brittany Murphy v životopisnom filme Riding in Cars with Boys.
V rokoch 2010-2011 režírovala dve epizódy seriálu Showtime United States of Tara (v hlavnej úlohe s Toni Collette).

Úmrtie

V roku 2010 oznámila, že jej bola diagnostikovaná rakovina pľúc, ktorá metastázovala do jej mozgu. V roku 2012 povedala, že jej zdravotný stav je v remisií.  
Zomrela v Los Angeles na komplikácie s cukrovkou 17. decembra 2018 vo veku 75 rokov.
Pelleport

Poloha

Obec má rozlohu 10,38 km². Najvyšší bod je položený 275 m n. m. a najnižší bod 157 m n. m.

Obyvateľstvo

Počet obyvateľov obce je 525 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gigouzac

Poloha

Obec má rozlohu 9,91 km². Najvyšší bod je položený 376 m n. m. a najnižší bod 210 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mafia III

Príbeh

Dej sa odohráva okolo roku 1968. Hlavný hrdina sa volá Lincoln Clay, ktorý je sirota. Ako sirota hľadá rodinu, než sa rozhodne prejsť do vojny vo Vietname. Po vojne sa vráti do New Orleans, kde sa pripojí ku gangu "The Black Mob". Potom čo prežil pokus o vraždu talianskou mafiou, si Lincoln založí vlastnú zločineckú organizáciu, a premýšľa o pomste. Po boku mu sú tri postavy: Burk, Cassandra a Vito Scaletta, hlavná postava z predchádzajúceho dielu. O ňom bolo oznámené, že mu Lincoln pripomína samého seba v mladosti a vraj majú vývojári dobre premyslené prečo sa z Empire Bay presťahoval do New Orleans.
V priebehu tejto vojny sa Lincoln spojí s ďalšími zločincami a vybuduje impérium a novú rodinu, ktorá navždy pretvorí toto mesto.

Postavy

Lincoln Clay - Zhruba tridsaťročný muž zmiešanej pleti, veterán stále prebiehajúcej vojny vo Vietname, ktorého osud je veľmi pohnutý. Ako sirota vyrastal v Sirotinci svätého Michaela a stále sa snaží nájsť rodinu, do ktorej by patril. Útechu najskôr nájde v Bohu a katolíckej viere, neskôr v armádnych bratoch vo vojne, a potom v černošskom gangu Cleavers sídliacom v bare Sammy's. Nedlho po návrate však príde nielen o svoju novú rodinu, ale takmer aj o život, keď gang rozpráši talianska mafia vedená Donom Salem Marcanom.
Vito Scaletta - Hlavný protagonista minulého dielu, ktorý si znovu prešiel väzením, rozhodol sa nadobro opustiť Empire Bay a teraz, už ako skúsený štyridsiatnik, pôsobí v rámci organizovaného zločinu v Louisiane.
Cassandra - Pôvabná černoška, ktorá však nie je žiadna jemná kvetinka. Táto žena tvrdo vedie gangstrami z Haiti a nemá rada Talianov.
Burke - Typický bitkár s írskymi koreňmi, ktorý vedie skupinu Írov, podobne ako Brian O'Neil v predchádzajúcom diele, teda o vrelých vzťahoch s Talianmi sa tiež nedá príliš baviť.

Multiplayer

Šéf štúdia Hangar 13 Haden Blackman v rozhovore pre server GameReactor oznámil, že Mafia III nebude obsahovať multiplayer. Podľa svojich slov sa pri vývoji sústredí iba na singleplayerový režim, v ktorom chcú predovšetkým vybudovať silný príbeh, postavený na rozvíjajúcom sa charaktere Lincolna Claya.

Zbrane, prestrelky a súboje

- vždy so sebou môžete niesť maximálne 2 zbrane
- pokiaľ šoférujete auto môžete zároveň strieľať
- auto môžete použiť ako "zbraň" keď z neho v čas vystúpite a necháte ho ísť samovoľne na cieľ

Mafia III a Česi

Hru Mafia veľa ľudí považuje za kultúrne bohatstvo Českej republiky, hlavne čo sa týka prvej časti hry. U tretieho dielu je to ale všetko inak. V roku 2014 sa zatvorilo štúdio 2K Czech a zostal len malý tím. Preto je ako oficiálny vývojár reprezentovaný Hangar 13. 2K Czech je síce v oficiálnych materiáloch menované ale len v rámci upozornenia na ochrannú známku. Na Mafii III pracujú desiatky Čechov preto sú potvrdené už aj české titulky. Z pohľadu tvorcov ide ale o americkú hru.
Richard Arnold

Učiteľ

Richard Arnold sa pochádza z mesta Cheverly v Marylande. Na miestnej Marylandskej univerzite (angl. Frostburg State University) študoval účtovníctvo, na hodnosť bakalára dosiahol roku 1985. Pokračoval štúdiom pedagogiky, zakončenom v roku 1998 ziskom kvalifikácie učiteľa. Súčasne v rokoch 1987-1988 pracoval v Námornej akadémii (angl. United States Naval Academy) ako technik. Potom učil na strednej škole vo Waldorfe a súčasne študoval na University of Maryland ekológiu mora a pobrežia, titul magistra získal roku 1992. Nasledujúci rok strávil výskumom morskej biológie v Národnej pobrežnej rezervácii Cape Cod (angl. Cape Cod National Seashore) a na palube oceánografickej lode z Woods Hole v Massachusetts. Od roku 1993 učil biológiu a morskú ekológiu v americkej škole v Casablance v Maroku. O tri roky neskôr sa presťahoval do Rijádu v Saudskej Arábii, tu vyučoval a viedol oddelenie vedy Americkej medzinárodnej školy (angl. American International School). Neskôr, roku 2001, bol preložený na podobnú pozíciu v sieti Americkej medzinárodnej školy do Kuala Kencana (na Novej Guinei v Indonézii) a od roku 2003 do rumunskej Bukurešti.

Astronaut

Zúčastnil sa 19. náboru astronautov NASA, uspel a 6. mája 2004 bol začlenený do oddielu astronautov NASA. Prešiel kurzom všeobecnej kozmickej prípravy a vo februári 2006 získal kvalifikáciu vzdelávacieho letového špecialistu (angl. Educator Mission Specialist) raketoplánu Space Shuttle.
Absolvoval tiež kompletný potápačský výcvik a v auguste 2007 sa zúčastnil deväťdenného pobytu v podmorskom laboratóriu Aquarius neďaleko floridského pobrežia v rámci experimentu NEEMO 13 (angl. NASA Extreme Environment Mission Objectives 13).
V októbri 2007 bol zaradený vo funkcii letového špecialistu do posádky letu STS-119 plánovaného na november 2008. Do vesmíru odštartoval po niekoľkých odkladoch na palube raketoplánu Discovery  15. marca 2009. Cieľom misie bola doprava a montáž posledného solárneho panelu Medzinárodnej vesmírnej stanice (ISS) a výmena člena posádky stanice. Pri montáži panelu uskutočnil dva výstupy do vesmíru na povrch stanice s celkovou dĺžkou 12 hodín a 34 minút. Po splnení programu letu astronauti pristáli 28. marca 2009 na Floride, let trval 12 dní, 19 hodín a 30 minút.
Richard Arnold je ženatý, má dve dcéry.
Nová Belá

Nová Belá (poľ. Nowa Biała) je dedina na Spiši. Pôvodne obec takmer výlučne osídlená slovenským etnikom (súčasť Uhorska, v rokoch 1939 - 1945 patrila Slovensku) bola roku 1945 anektovaná Poľskom (dokopy 14 spišských a 12 oravských obcí).Dnes sa tu slovensky jazyk ako nepovinny predmet vyucuje ako v jedinej obci Horneho Spisa. Vyucuje ho p. ucitelka Falcikova.  Nachádza sa v jeho južnej časti pri hranici so Slovenskom.
Potenciálna energia

Potenciálna energia alebo polohová energia (Wₚ alebo Eₚ) je druh mechanickej energie. Súvisí so vzájomnou polohou telies (vrátane mikročastíc) sústavy, v ktorej telesá na seba vzájomne silovo pôsobia.
Presná definícia znie, že je to práca, ktorú treba vykonať na telese, aby sa z referenčnej energetickej úrovne (tzv. „normálny stav“ alebo „nulová hladina“) dostalo do danej novej polohy. Pri reverzibilných dejoch (čiže dejoch bez trenia) sa potenciálna energia rovná kinetickej energii, ktorú by teleso získalo, keby sa mohlo „poddať“ sile až po referenčnú energetickú úroveň, čiže keby sa mohlo voľne pohybovať.
Túto energiu teda má každé teleso vychýlené z referenčnej energetickej úrovne.
Vzorec:  kde F = sila, s = dráha; presnejšie vzorce pozri pod jednotlivými druhmi potenciálnej energie (dole).
Jednotky sú tie isté ako pre energiu.

Referenčná energetická úroveň

Treba si uvedomiť, že potenciálna energia je relatívna, čiže záleží na referenčnej energetickej úrovni, teda na tom, na čo ju vzťahujeme. Pri výpočtoch sa nulová hladina potenciálnej energie volí buď v rovnovážnej polohe, v ktorej sú príslušné sily v rovnováhe, alebo v nekonečne, kde je veľkosť príslušných síl na teleso nulová. Na premenu energií ale na voľbe nulovej hladiny potenciálnej energie logicky nezáleží - rozhodujúca je iba zmena tejto energie.
Francis Gary Powers

Život

Narodil sa v mestečku Jenkins, študoval na Milligan College v Tennessee. V roku 1950 vstúpil do letectva a slúžil ako pilot stíhačky F-84 Thunderjet na základni v Georgii a v Kórei. Vzhľadom na svoje výkony na jednomotorovom prúdovom lietadle ho oslovila americká spravodajská služba CIA na spoluprácu. Ponuku prijal, a v roku 1956 sa stal pilotom lietadla Lockheed U-2.
Powers pracoval pre CIA štyri roky. 1. mája 1960 jeho prieskumné lietadlo Lockheed U-2 zostrelila salva niekoľkých protilietadlových rakiet nad územím Sovietskeho zväzu blízko Sverdlovska. Táto udalosť a dianie, ktoré nasledovalo, sú známe ako aféra U-2. Powersa v Sovietskom zväze odsúdil najvyšší vojenský súd na desať rokov pobytu v pracovných táboroch za špionáž, napokon po dvoch rokoch ho na moste špiónov vymenili za sovietskeho špióna Rudolfa Abela, ktorého chytili Američania.
Po svojom návrate do Spojených štátov ho vypočúvala CIA a objavil sa pred vyšetrovacou komisiou Senátu. Hoci ho kritizovali za to, že neaktivoval deštrukčný mechanizmus prieskumných zariadení, prípadne, že nepožil kyanidovú kapsulu, vyšetrovatelia zo CIA aj zo senátneho výboru zistili, že Powers za daných okolností nemohol konať inak.
O svojich zážitkoch napísal Powers knihu Operation Overflight: A Memoir of the U-2 Incident.
Konštruktér lietadla U-2, Clarence L. Johnson ho neskôr zamestnal ako testovacieho pilota v spoločnosti Lockheed. Powers zahynul 1. augusta 1977 v Los Angeles pri havárii vrtuľníka televíznej stanice KNBC, ktorý pilotoval. Vrtuľníku pri návrate na heliport došlo palivo – na vine bol pravdepodobne ukazovateľ paliva.
Francis Gary Powers je pochovaný na Arlington National Cemetery, kde je napríklad pochovaný aj John Fitzgerald Kennedy. Za svoje činy obdržal in memoriam niekoľko vyznamenaní.
Paul Oakenfold

Biografia

V roku 1987 na Paula zapôsobila elektronická tanečná hudba. Pod vplyvom hudby z Ibizy, Italo disco, soulu a housu začal Paul tvoriť, predovšetkým remixy skladieb od U2, Massive Attack, Arrested Development, The Cure, Snoop Doggy Dogg, Simply Red, New Order a The Shamen, a to v spolupráci s Stevom Osbornom pod názvem Perfecto. Množstvo z týchto remixov vydalo Paulovo hudobné vydavateľstvo Perfecto Records. Spočiatku hral Paul v malých kluboch, ale skoro si vyslúžil reputáciu kvalitného DJa. V roku 1994 vytvoril Paul dvojhodinový set pre Essential Mix rádia BBC Radio 1. Tento set je známy ako tzv. Goa Mix a aj v súčasnosti je jedným z najžiadanejších na sieti BBC Radio 1.
Od roku 1994 do 1997 bol Paul súčasťou projektu Grace a aj naďalej remixoval a tvoril pod rôznými pseudonymami. V roku 2002 vydal Paul svoj prvý album Bunkka, na ktorom vokálne spolupracovali interpreti ako Nelly Furtado, Tricky, Nusrat Fateh Ali Khan, Ice Cube a Shifty Shellshock. V roku 2006 vydal Paul svoj druhý album A Lively Mind, ktorý nahral v Južnej Karolíne v nemenovanom strašidelnom dome, pretože bol presvedčený, že strašidelná atmosféra môže albumu pridať nové svieže elementy.
Saint-Cyr-Montmalin

Poloha

Obec má rozlohu 10,21 km². Najvyšší bod je položený 335 m n. m. a najnižší bod 237 m n. m.

Obyvateľstvo

Počet obyvateľov obce je 223 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lightheory

Zaujímavosti z albumu

Názov albumu napadol Petera „Lega“ Lengsfelda až po dlhšej dobe, pretože spočiatku sa mu nič čo vymyslel nepáčilo. Stále hľadal niečo nové čo by korešpondovalo so skupinou a zároveň aj s jej skladbami. Každá zo skladieb je iná, svojská, tak ako lúče svetla lámajúce sa pri dotyku s vodnou hladinou. A pri tejto myšlienke ho konečne napadol názov albumu „Lightheory“ (teória svetla). Ďalšou zaujímavosťou albumu je skutočnosť, že po prvýkrát v histórií skupiny Abstract sú niektoré skladby doplnené o nahovorené dialógy alebo monológy pričom priamu súvislosť medzi sebou majú akurát skladby „Fluorescent Tube“, rozdelené do troch častí dotýkajúcich sa témy svetla.
V roku 2015 vznikli ku dvom skladbám z albumu aj videoklipy. Jednalo sa v poradí o tretí videoklip skupiny Abstract ku skladbe "Silhouettes", ktorý režíroval Maťo "Kovis" Kováč a o štvrtí videoklip skupiny ku skladbe Fluorescent tube part 1, ktorý režíroval Mino Mosses.
La Charce

Poloha

Obec má rozlohu 9,43 km². Najvyšší bod je položený 1 327 m n. m. a najnižší bod 584 m n. m.

Obyvateľstvo

Počet obyvateľov obce je 34 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Benice (Liptovský Mikuláš)

Polohopis

Nachádzajú sa v Liptovskej kotline, pri Benickom jarku, na okraji cesty I. triedy č. 18, 4 km ZJZ od centra mesta. K mestu bola pričlenená v roku 1976, v súčasnosti je stavebne spojená so západnejšie ležiacimi Andicami. Obyvateľom oboch mestských častí slúži obchod a kultúrny dom, premáva sem linka č. 2 MAD Liptovský Mikuláš.
K bývalej samostatnej obci patrila aj zatopená osada Čemice.
Séchin

Poloha

Obec má rozlohu 1,09 km². Najvyšší bod je položený 398 m n. m. a najnižší bod 332 m n. m.

Obyvateľstvo

Počet obyvateľov obce je 133 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Smrtnosť

Smrtnosť alebo letalita alebo letálnosť je demografický ukazovateľ, udávajúci podiel zomrelých zo skupiny zasiahnutých určitým javom, napríklad chorobou alebo dopravnou nehodou.
Smrtnosť je popri úmrtnosti (mortalita) druhým štatistickým údajom opisujúcím pravdepodobnosť úmrtia. Zatiaľ čo úmrtnosť sa vzťahuje na celkovú populáciu, smrtnosť iba na vybranú podmnožinu. Napr. úmrtnosť v dôsledku zrážky chodca s vlakom je veľmi nízka, lebo k nej dochádza zriedkavo, ale smrtnosť sa blíži k 100 %, lebo túto zrážku takmer žiadny chodec neprežije.
Hádes (boh)

Hádes alebo Hádés alebo zastarano Hades (po grécky Hádes/iný prepis:Hádés, po latinsky Pluto) je v gréckej mytológii boh podsvetia. Je najstarším synom Titana Krona a jeho manželky Rhey. 
Po narodení Kronos zožral svoje deti Háda a Poseidóna, pretože sa bál, že by ho niektorí zo synov mohol zbaviť vlády. Kronov najmladší syn Zeus však oboch svojich bratov nakoniec po veľkom boji oslobodil a Hádovi pri delení sveta pripadla ríša mŕtvych. 
Hádes uniesol do podsvetia Persefonu, vzal si ju za manželku, urobil z nej spoluvládkyňu v ríši mŕtvych a mal sňou dcéru Erinyu
Hádes nebol medzi ostatnými olympskými bohmi veľmi obľúbený a svoje sídlo opúšťal len zriedka. Z obetných zvierat mal najradšej čierne ovce, pri ich obetovaní sa však musel obetujúci pozerať iným smerom. Zo stromov mu bol zasvätený cyprus a z kvetín narcis.
Niekedy sa ako Hádes prenesene označuje celé podsvetie, ríša boha Háda.
Molliens-au-Bois

Poloha

Obec má rozlohu 7,28 km². Najvyšší bod je položený 129 m n. m. a najnižší bod 62 m n. m.

Obyvateľstvo

Počet obyvateľov obce je 334 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Okresný úrad (Slovensko)

Okresný úrad je resp. bol názov štátneho úradu na čele okresu na Slovensku v období 1923 - 1944/45, 1990 - 2003 a od októbra 2013 dodnes. Do roku 1922 sa obdobný úrad volal slúžnovský úrad a v rokoch 1944/45 - 1990 sa volal okresný národný výbor.

Základná charakteristika

Okresné úrady 1. októbra 2013 nahradili dovtedajšie obvodné úrady.
Okresný úrad je miestny orgán štátnej správy a preddavková organizácia Ministerstva vnútra SR. Riadi ho prednosta okresného úradu, ktorého vymenúva a odvoláva vláda Slovenskej republiky na návrh ministra vnútra.
Všeobecne záväzné právne predpisy okresných úradov sa označujú názvom vyhláška.
Psittacosaurus

Opis

Rôzne druhy psitakosaura vedci rozlišujú podľa telesných proporcií a tvaru lebky. Jeho najznámejší druh – P. mongoliensis, vážil v priemere asi 20 kg a v dospelosti bol asi 2 metre dlhý. Niekoľko ďalších druhov sa svojou veľkosťou druhu P. mongoliensis približovalo (P. major, P. neimongoliensis a P. xinjiangensis), zatiaľ čo iné boli o niečo menšie (P. sinensis a P. meileyingensis). Jeho najmenším druhom je P. ordosensis, o 30 % menší než P. mongoliensis. Po P. mongoliensis boli najväčšími druhmi P. lujiatunensis a P. sibiricus.
Lebka psitakosaura bola v porovnaní s inými vtákopanvovými dinosaurami tej doby výrazne odlišná – bola vysoká a krátka. Orbity nachádzajúce sa na tvárovej časti lebky zaberali len 40 % z jej celkovej dĺžky, oveľa menej než u iných vtákopanvových dinosaurov. Prednú časť hornej čeľuste tvorila rostrálna kosť, ktorá spolu s tzv. predzubnou kosťou tvoriacou dolnú čeľusť tvorila mocný zobák. Ten bol pokrytý vrstvou keratínu a psitakosaurus ním mohol odhrýzať aj tvrdší rastlinný materiál.
Je známe, že psitakosaurus patrí medzi vývojovo najprimitívnejšie rohaté dinosaury, čo je ľahké rozoznať na jeho výzore – na hlave nemal rohy a bol bez badateľného kosteného goliera. S ostatnými rohatými dinosaurami ho však spájala rostrálna kosť a rohovinové kostné výrastky umiestnené po stenách líc.

Štetiny

Na výborne zachovanej kostre jedného jedinca psitakosaura z Číny (pravdepodobne pochádzajúcej zo súvrstvia I-sien (Yixian) v provincii Liao-ning) sa zachovalo zo sto až 16 centimetrov dlhých štetín. Tieto štetiny, tiahnúce sa stredom chvosta, boli podľa všetkého flexibilné a zrejme plnili defenzívnu úlohu. Je tiež možné, že u samcov boli pestro sfarbené a plnili úlohu lákania samíc. Podobnými štruktúrami mohli disponovať aj iné rohaté dinosaury, ktorým by sa hodili ako ochrana inak bezbrannej zadnej časti tela.

Potrava

Psitakosaury mali samobrúsiace zuby vhodné pre odhrýzanie cykasov a iných tuhých rastlín. Na rozdiel od neskorších rohatých dinosaurov nemali zuby vhodné na žuvanie a preto prehĺtali gastrolity (u jedného jedinca ich bolo nájdených vyše 50), ktoré im pomáhali potravu rozdrviť. Krokodíly, pštrosy a niektoré iné vtáky používajú takéto kamene dodnes.

Pomenovanie

Psitakosaura pomenoval v roku 1923 paleontológ a riaditeľ American Museum of Natural History (slov. Amerického prírodovedného múzea) Henry Fairfield Osborn v práci zverejnenej 19. októbra. Rodové meno Psittacosaurus, doslova „papagájí/papagájovitý jašter“ z gréckych výrazov psittakos (slovensky: papagáj) a sauros (slovensky: jašter) dostal podľa hranatej lebky so zobákom, ktorým sa podobal papagájovi.
Meurchin

Poloha

Obec má rozlohu 4,64 km². Najvyšší bod je položený 45 m n. m. a najnižší bod 17 m n. m.

Obyvateľstvo

Počet obyvateľov obce je 3 735 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Andrej Švehla

Životopis

Po vychodení ľudovej školy sa vyučil za stolára v Banskej Bystrici, neskôr si založil vlastnú stolársku dielňu v Martine. Národné zmýšľanie prejavil v roku 1848 – 1849, v Mestskej rade presadil zvolanie Memorandového zhromaždenia do Martina (1861). Podporovateľ a účastník všetkých národných podujatí, spoluzakladateľ a člen výboru Matice slovenskej. Spoluzakladateľ Kníhtlačiarskeho účastinárskeho spolku, podporovateľ slovenského ochotníckeho divadla, jeden z iniciátorov založenia Slovenského spevokolu (1872).
Prats-de-Sournia

Poloha

Obec má rozlohu 8,01 km². Najvyšší bod je položený 966 m n. m. a najnižší bod 347 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tetanurae

Megalosauroidea

Skupina Megalosauroidea (niekedy nazývaná Spinosauroidea) zahŕňa pomerne primitívne tetanury zo strednej jury až spodnej kriedy, ktoré dosahovali nezriedka veľkých rozmerov. Rozoznávame dve čeľade, Megalosauridae a Spinosauridae.
Konštrukčný systém budovy

Konštrukčný systém budovy je nosná sústava, ktorú tvoria vodorovné a zvislé nosné prvky/konštrukcie.

Hlavicový skelet

Prievlaky sú redukované do silne vystužených prvkov – hlavíc, uložených na stĺpoch. Zaťaženie stropných konštrukcií je prenášané prostredníctvom týchto hlavíc do stĺpov a hlavice zabraňujú prepichnutiu dosky stĺpom, zároveň skracujú rozpätie.

Doskový skelet (bezprievlakový)

Zaťaženie je zo stropu prenášané priamo do stĺpov formou skrytých prievlakov tzv. bodovo podopretá doska. V mieste dosky nad stĺpom vyššie percento vystuženia